Παρακολουθείτε το ESOCast!
Επιστήμη αιχμής και εξελίξεις από το ESO,
το Ευρωπαϊκό Νότιο Αστεροσκοπείο.
Έχετε δει τα αστεροσκοπεία μας,
που βρίσκονται σε μερικές από τις πλέον άγριες περιοχές του πλανήτη.
Και έχετε ακούσει για τις εντυπωσιακές ανακαλύψεις που έγιναν με τα τηλεσκόπια του ESO.
Ποιος όμως βρίσκεται πίσω από όλα αυτά;
Ήρθε η ώρα να γνωρίσουμε μερικούς από τους ανθρώπους που πραγματοποιούν όλα αυτά
και να δούμε πώς εργάζονται σκληρά στο ESO αλλά και πώς περνούν τον ελεύθερο χρόνο τους.
Για τον Αντρές Πίνο δουλειά είναι να ελέγχει περίπλοκους μηχανισμούς
και ηλεκτρονικά στο VLT.
Μετά τη δουλειά είναι DJ και παραγωγός
και απλά ασχολείται με διαφορετικά μηχανήματα...
Η Μπάρμπαρα Κλάιν δουλεύει στη πάντα έντονα δραστήρια σχεδίαση
πολύπλοκων οργάνων για τα τηλεσκόπια του ESO,
όμως μετά τη δουλειά η φασαρία προέρχεται από αλλού,
καθώς φροντίζει τα μελίσσια της στο σπίτι.
Ο αστρονόμος Όσκαρ Γκονζάλες περνά το περισσότερο χρόνο του
μελετώντας άστρα στη κεντρική περιοχή του Γαλαξία μας.
... όμως τον ελεύθερο χρόνο του είναι ο ίδιος ένα αστέρι στα ντραμς.
Ο Έρικ Έμσελεμ ατενίζει τα άστρα ως επικεφαλής του Επιστημονικού Γραφείου του ESO στο Γκάρχινγκ.
Όμως μετά από τις ώρες δουλειάς ο Έρικ βουτάει στα νερά των λιμνών της Βαυαρίας
και άλλα σημεία κατάδυσης σε όλο τον κόσμο.
Είναι έμπειρος δύτης.
Η Πατρίσια Γκουαχάρντο περνάει το ωράριο της
χειριζόμενη τον εξοπλισμό τηλεσκοπίων στο Παρανάλ.
Μακριά από το ESO χειρίζεται τα πινέλα της πάνω σε καμβά.
Ο Μάρκ Νίσερ ειδικεύεται στην ανάπτυξη οργάνων
και δουλεύει για να βελτιώσει τη θέα μας στον ουρανό.
Όμως ο Μαρκ δε κοιτά μόνο τον ουρανό,
αλλά πετάει σε αυτόν με ανεμοπλάνα και μονοκινητήρια αεροσκάφη.
Γνωρίσατε μερικούς από τους συναδέλφους μας, όλοι ειδικοί σε κάποιον τομέα,
στον επαγγελματικό, αλλά και στον ελεύθερο χρόνο τους.
Όλοι μαζί ενωμένοι με μία κοινή επιθυμία για γνώση,
και τη περιέργεια για το κόσμο που μας περιβάλλει.
Κείμενα: ESO - Μετάφραση: Μανώλης Ζούλιας